b"\n_START_ARTICLE_\nMedalla del 800\xc3\xa8 Aniversari de Moscou\n_START_SECTION_\nHist\xc3\xb2ria\n_START_PARAGRAPH_\nLa medalla va ser institu\xc3\xafda mitjan\xc3\xa7ant Decret de la Presid\xc3\xa8ncia del Soviet Suprem de l'URSS del 20 de setembre de 1947, publicant-se a la Gaseta del Soviet Suprem de l'URSS n\xc2\xba.34 de 1947, en commemoraci\xc3\xb3 del 800\xc3\xa8 Aniversari de la fundaci\xc3\xb3 de la ciutat de Moscou. La seva posici\xc3\xb3 va ser completada amb el Decret de la Presid\xc3\xa8ncia del Soviet Suprem de l'URSS del 23 de juny de 1951._NEWLINE_La seva concessi\xc3\xb3 \xc3\xa9s feta en nom de la Presid\xc3\xa8ncia del Soviet Suprem de l'URSS pels comit\xc3\xa8s executius ciutadans de Moscou, aix\xc3\xad com pels dirigents d'empreses i organitzacions del PCUS._NEWLINE_Penja a la dreta del pit, i se situa despr\xc3\xa9s de la Medalla del 50\xc3\xa8 Aniversari de la Mil\xc3\xadcia Sovi\xc3\xa8tica._NEWLINE_Els autors del disseny de la medalla van ser pintors Ivan Dub\xc3\xa0ssov i Samu\xc3\xafl Tultxinski._NEWLINE_Va ser atorgada sobre unes 1.733.400 vegades. Juntament amb la medalla s'atorgava un certificat acreditatiu."